Public procurement notice: Contract Award Notice
Published: 2025-02-20
Contract type: Supplies
Procedure: Open procedure
CPV classification: 34144900: Tram cars
Award criteria: price, quality
EU fund: eu-funds

Technical requirements: Județul Suceava prin Consiliul Județean Suceava implementează proiectul cu titlul „Microbuze electrice pentru elevii din Județul Suceava”, cod 27, finanțat în cadrul Planului Național de Redresare și Reziliență (PNRR), în cadrul apelului de proiecte C15 - Educație, Investiția 10: Dezvoltarea rețelei de școli verzi și achiziționarea de microbuze verzi. Contractul de finanţare a fost semnat în data de 13.09.2023, având o perioadă inițială de implementare a proiectului până la data de 31.12.2024. 
Prin PNRR, linia de finanţare aferentă lnvestiţiei 10: Dezvoltarea reţelei de şcoli verzi şi achiziţionarea de microbuze verzi, Judeţul Suceava prin Consiliul Județean Suceava, beneficiar al apelului de proiecte "MICROBUZE ELECTRICE PENTRU ELEVI", achiziţionează microbuze electrice cu capacitate de 16 + 1 locuri pe scaune, pentru dotarea unităţilor de învăţământ preuniversitar care funcţionează în localităţile eligibile ale judeţului. Scopul acestei investiţii vizează tranziţia spre "verde", care reprezintă punctul central al agendei Uniunii Europene pentru următorul deceniu, iar sistemele de învăţământ joacă un rol important în aceste demersuri.
Obiectivul general al proiectului vizează îmbunătățirea condițiilor de transport prin furnizarea de microbuze școlare electrice pentru elevi, din zonele izolate cu populație scăzută a județului Suceava, din unități administrativ-teritoriale cu un grad ridicat de inaccesibilitate la transportul școlar datorat lipsei microbuzelor, cu un învățământ preuniversitar în mediul rural/urban, izolat sau într-o zonă defavorizată, dar cu posibilitatea amplasării unei stații de încărcare pentru microbuzele electrice. O parte din elevii acestor unități administrativ-teritoriale din județul Suceava sunt beneficiari de burse sociale. Prin realizarea acestui proiect se facilitează accesul copiilor și tinerilor la educație, având loc protejarea mediului înconjurător în același timp.
Județul Suceava prin Consiliul Județean Suceava a inițiat procedura de atribuire a contractului de achiziție publică de produse, respectiv pentru 26 de bucăți microbuze electrice 16+1, în cadrul proiectului „Microbuze electrice pentru elevii din Județul Suceava”, cu o valoarea estimată a achiziției de 30.172.560,00 lei fără TVA. În urma derulării achiziției publice, autoritatea contractantă a încheiat contractul de furnizare nr. 10025/173 din 04.04.2024, cu o valoare de 26.338.338,00 lei fără TVA, fiind înregistrată o economie în valoare de 3.834.222,00 lei fără TVA. Contractul de furnizare a fost îndeplinit în mod corespunzător de către Contractant, fiind astfel livrate și recepționate 26 de bucăți microbuze electrice 16+1 locuri.
Autoritatea contractantă a inițiat demersurile necesare aprobării de către finanțator a prelungirii duratei contractului de finanțare până la data de 30.09.2025 și a achiziționării suplimentare a 3(trei) bucăți microbuz electric 16+1 locuri pentru comunele beneficiare: Fundu Moldovei, Zamostea și Iacobeni. Actul adițional nr. 1 la Contractul de finanțare a fost semnat de către ambele părți.
Orice operator economic interesat are dreptul de a solicita clarificări sau informații suplimentare în legătură cu documentația de atribuire, semnate cu semnătură electronică extinsă, numai prin SEAP, cu respectarea termenului limită stabilit de autoritatea contractantă, respectiv numărul de zile până la care se pot solicita clarificări înainte de data limită de depunere a ofertelor: 18 zile. Răspunsurile la solicitările de clarificări cu privire la documentația de atribuire vor fi publicate în SEAP, la Secțiunea ”Lista, clarificări, notificări și decizii” din cadrul anunțului de participare. Autoritatea contractantă va răspunde în mod clar și complet tuturor solicitărilor de clarificări adresate de operatorii economici în a 11-a zi înainte de data limită de depunere a ofertelor, iar răspunsurile autorității contractante vor fi publicate în SEAP, semnate cu semnătură electronică extinsă.
Punctajul se acorda astfel: a) Pentru cel mai scazut dintre preturi se acorda punctajul maxim alocat; b) Pentru celelalte preturi ofertate punctajul P(n) se calculeaza proportional, astfel: P(n) = (Pret minim ofertat / Pret n) x punctaj maxim alocat.
Parametrul care se va utiliza în calculul pentru evaluare este perioada de garanţie în ani şi se vor oferta doar ani întregi. Perioada de garanție standard minim acceptată (sub care oferta va fi considerată neconformă) este de 4 ani, iar perioada de garanție maximă este de 8 ani. Peste perioada maximă de garanție menționată anterior, oferta nu va fi punctată suplimentar.
Punctajul se acordă astfel:
a) Pentru perioada minimă (4 ani ) – NU se acordă punctaj
b) Pentru perioada cea mai extinsă se acordă punctajul maxim: 20 puncte
c) Pentru celelalte perioade ofertate P(n GS) punctajul alocat se va calcula proporțional, astfel:
Pth GS = (G.S n /G.S max) x Punctaj maxim alocat (20 puncte)
unde:
Pth GS – punctaj aferent factorului de evaluare tehnic - garanție standard de funcționare (max. 20p);
G.S max – perioada cea mai mare acordată pentru garanția standard – exprimată în ani întregi;
G.S n – perioada de garanție standard prezentată de ofertantul ”n” – exprimată în ani întregi;
d) Pentru celelalte perioade ofertate P(n GS), mai mari decât perioada maximă de garanție de 8 ani, se va lua în calcul perioada maximă de garanție de 8 ani și se va acorda punctajul maxim: 20 puncte.
Perioada de garanție acordată grupului de baterii minim acceptată (sub care oferta va fi considerată neconformă) este de 4 ani, iar perioada de garanţie maximă este de 8 ani. Peste perioada maximă de garanție menţionată anterior, oferta nu va fi punctată suplimentar. Se vor oferta doar ani întregi.
Punctajul se acordă astfel:
a) Pentru perioada minimă (4 ani ) – NU se acordă punctaj
b) Pentru perioada cea mai extinsă se acordă punctajul maxim: 20 puncte
c) Pentru celelalte perioade ofertate P(n BAT) punctajul alocat se va calcula proporțional, astfel:
Pth BAT = (BAT n /BAT max) x Punctaj maxim alocat (20 puncte)
unde:
Pth BAT – punctaj aferent factorului de evaluare tehnic - garanție grup de baterii (max. 20p);
BAT max – perioada cea mai mare acordată pentru garanția grupului de baterii – exprimată în ani întregi;
BAT n – perioada de garanție a grupului de baterii prezentată de ofertantul ”n” – exprimată în ani întregi;
d) Pentru celelalte perioade ofertate P(n BAT), mai mari decât perioada maximă de garanție de 8 ani, se va lua în calcul perioada maximă de garanție de 8 ani și se va acorda punctajul maxim: 20 puncte.
Autonomia de deplasare garantată a microbuzului electric minim acceptată (sub care oferta va fi considerată neconformă) este de 200 km, iar autonomia de deplasare maximă garantată este de 400 km.
Peste autonomia de deplasare maximă garantată menţionată anterior, oferta nu va fi punctată suplimentar.
Punctajul se acordă astfel:
a) Pentru autonomia de deplasare minimă (200 km) – NU se acordă punctaj
b) Pentru autonomia de deplasare cea mai mare se acordă punctajul maxim: 20 puncte
c) Pentru celelalte autonomii de deplasare ofertate P(n AUT) punctajul alocat se va calcula proporțional, astfel:
Pth AUT = (AUT n /AUT max) x Punctaj maxim alocat (20 puncte)
unde:
Pth AUT – punctaj aferent factorului de evaluare tehnic – autonomie de deplasare (max. 20p);
AUT max –cea mai lungă autonomie de deplasare – exprimată în km;
AUT n – autonomia de deplasare prezentată de ofertantul "n" – exprimată în km.
d) Pentru celelalte autonomii de deplasare ofertate P(n AUT), mai mari decât autonomia de deplasare maximă garantată de 400 km, se va lua în calcul autonomia de deplasare maximă garantată de 400 km și se va acorda punctajul maxim: 20 puncte.